Durban nié meer gasheer vir StatebondspeleStatebondspele, Durban 2022 (Grafika: Durban-2022.com) Dié besluit is gemaak deur talle hooggeplaaste amptenare van regoor die wêreld wat die afgelope naweek in Londen bymekaargekom het om die Statebondspele te bespreek. Dit volg nadat Suid-Afrika se minister van sport, Fikile Mbalula, vroeër verlede maand aangedui het dat Durban moontlik nie in staat sal wees om as gasheer op te tree nie as gevolg van talle finansiële beperkinge. Volgens berigte word die vinger glo ook na talle sportbase in Suid-Afrika gewys omdat belangrike sperdatums vir die Statebondspele gemis is. Dié sperdatums was onder meer om belangrike dokumentasie teen 30 November verlede jaar in te dien en om ŉ reëlingskomitee op die been te bring. Albei dié take is glo nie suksesvol voltooi nie. Intussen het Liverpool in Engeland sy belangstelling om as gasheer op te tree, uitgespreek. Die volgende Statebondspele word in 2018 in Gold Coast, Australië, aangebied.